stanford-oval/wikipedia huggingface dataset:
ภุเลศวรมนเทียร

| ภุเลศวรมนเทียร |
| --- | --- |
ภุเลศวรศิวมนเทียร
ศาสนา
ศาสนา: ศาสนาฮินดู
เขต: อำเภอปูเณ
เทพ: พระศิวะ
ที่ตั้ง
รัฐ: รัฐมหาราษฏระ
ประเทศ: ประเทศอินเดีย
ที่ตั้งในรัฐมหาราษฏระ
พิกัดภูมิศาสตร์: 18°26′09″N 74°14′28″E﻿ / ﻿18.435874°N 74.241081°E﻿ / 18.435874; 74.241081
วัด: 1
ภุเลศวรมนเทียร (มราฐี: भुलेश्वर मंदिर; Bhuleshwar Temple) เป็นมนเทียรพระศิวะ ตั้งอยู่ในอำเภอปูเณ ราว 45 กิโลเมตรจากเมืองปูเณ รัฐมหาราษฏระ ประเทศอินเดีย สร้างขึ้นในศตวรรษที่ 8 และปัจจุบันอยู่ภายใต้สถานะการอนุรักษ์ของกรมสำรวจโบราณคดีอินเดีย
มนเทียรนี้เป็นที่รู้จักจากตำนานที่ว่าเมื่อใดก็ตามที่มีการถวายถ้วยขนม (เปธะ) ให้แก่ศิวลึงค์ในมนเทียร ต่อมาจะพบว่าขนมหายไป นักแสดงและนักเขียนเชิงท่องเที่ยว มิลินท์ คุณาจี เคยเล่าถึงประสบการณ์นี้ไว้ในหนังสือท่องเที่ยวรัฐมหาราษฏระของเขา นอกจากนี้ในมนเทียรยังประดิษฐานพระคเณศ ในปางสตรี หรือรู้จักในพระนาม พระแม่วินายกี
ฟรังก์ ไรการ์ด

| 0 | 1 | 2 | 3 |
| --- | --- | --- | --- |
 ไรการ์ดในปี ค.ศ. 2007
ข้อมูลส่วนตัว
ชื่อเต็ม:  ฟรังกลิน เอดมึนโด ไรการ์ด
วันเกิด:   (1962-09-30) 30 กันยายน ค.ศ. 1962 (62 ปี)
สถานที่เกิด:  อัมสเตอร์ดัม, เนเธอร์แลนด์
ส่วนสูง:  1.90 m (6 ft 3 in)
ตำแหน่ง:  กองกลางตัวรับ, กองหลัง
สโมสรอาชีพ*
| ปี |  ทีม |  ลงเล่น |  (ประตู) |
| 1980–1987 |  อายักซ์ |  205 |  (47) |
| 1987–1988 |  สปอร์ติงลิสบอน |  0 |  (0) |
| 1987–1988 |  → เรอัลซาราโกซา (ยืมตัว) |  11 |  (0) |
| 1988–1993 |  เอ.ซี. มิลาน |  142 |  (16) |
| 1993–1995 |  อายักซ์ |  56 |  (12) |
| รวม |   |  414 |  (75) |
ทีมชาติ
| 1981–1994 |  เนเธอร์แลนด์ |  73 |  (10) |
จัดการทีม
1998–2000:  เนเธอร์แลนด์
2001–2002:  สปาร์ตาโรตเตอร์ดัม
2003–2008:  บาร์เซโลนา
2009–2010:  กาลาตาซาไร
2011–2013:  ซาอุดีอาระเบีย
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ฟรังกลิน "ฟรังก์" เอดมึนโด ไรการ์ด (ดัตช์: Franklin "Frank" Edmundo Rijkaard) เกิดเมื่อวันที่ 30 กันยายน ค.ศ. 1962 เป็นอดีตผู้จัดการทีมฟุตบอลและอดีตนักฟุตบอลอาชีพชาวดัตช์ เขาเคยเล่นให้กับอายักซ์, เรอัลซาราโกซา และเอ.ซี. มิลาน และลงเล่นให้กับทีมชาติเนเธอร์แลนด์ 73 นัด โดยทำประตูได้ทั้งสิ้น 10 ประตู สำหรับในอาชีพผู้ฝึกสอน ไรการ์ดเคยรับหน้าที่คุมหางเสือให้กับทีมชาติเนเธอร์แลนด์, สปาร์ตาโรตเตอร์ดัม, บาร์เซโลนา, กาลาตาซาไร และทีมชาติซาอุดีอาระเบีย เขายังได้รับการยกย่องให้เป็นหนึ่งในกองกลางตัวรับที่ดีที่สุดคนหนึ่งในประวัติศาสตร์ฟุตบอล และเป็นนักเตะที่ดีที่สุดคนหนึ่งในบรรดานักเตะรุ่นเดียวกันอีกด้วย
ภาษาเยอรมันต่ำ

| ภาษาเยอรมันต่ำ |
| --- | --- |
ภาษาแซกซันต่ำ
Plattdütsch, Plattdüütsch, Plattdütsk, Plattdüütsk, Plattduitsk (South-Westphalian), Plattduitsch (Eastphalian), Plattdietsch (Prussian); Neddersassisch; Nedderdüütsch เยอรมัน: Plattdeutsch, Niedersächsisch, Niederdeutsch (in a stricter sense) ดัตช์: Nederduits
ประเทศที่มีการพูด: ภาคเหนือของเยอรมนี ภาคตะวันตกของเยอรมนี ภาคตะวันออกของเนเธอร์แลนด์ ภาคใต้ของเดนมาร์ก
ชาติพันธุ์: ชาวดัตช์, ชาวฟรีเชีย และชาวเยอรมัน; ชาวแซกซันในสมัยโบราณ (กลุ่มชนเจอร์แมนิกและชนเยอรมันตามท้องถิ่นต่าง ๆ ในสมัยใหม่)
จำนวนผู้พูด: ผู้พูดเป็นภาษาแม่ประมาณ 6.7 ล้านคน ผู้พูดเป็นภาษาที่สองมากถึงประมาณ 10 ล้านคน  (2001)
ตระกูลภาษา: อินโด-ยูโรเปียน  เจอร์แมนิกเจอร์แมนิกตะวันตกเจอร์แมนิกทะเลเหนือภาษาเยอรมันต่ำ
รูปแบบก่อนหน้า: แซกซันเก่า เยอรมันต่ำกลางภาษาเยอรมันต่ำ 
ภาษาถิ่น: เยอรมันต่ำตะวันตก เยอรมันต่ำตะวันออก                  
สถานภาพทางการ
ภาษาทางการ:  เยอรมนี  ชเลสวิช-ฮ็อลชไตน์  ฮัมบวร์ค  นีเดอร์ซัคเซิน  รัฐเมคเลินบวร์ค-ฟอร์พ็อมเมิร์น  เนเธอร์แลนด์
ภาษาชนกลุ่มน้อยที่รับรองใน:  เม็กซิโก (100,000 คน)  โบลิเวีย (70,000 คน)  ปารากวัย (30,000 คน)
รหัสภาษา
ISO 639-2: nds
ISO 639-3: nds  (Dutch varieties and Westphalian have separate codes)
Linguasphere: 52-ACB
Approximate area in which Low German/Low Saxon dialects are spoken in Europe (after the expulsion of Germans).
ภาษาเยอรมันต่ำ หรือ ภาษาแซกซันต่ำ (ภาษาเยอรมันต่ำในเยอรมนี: Plattdütsch, Plattdüütsch, Plattdütsk, Plattdüütsk, Plattduitsk, Plattduitsch, Plattdietsch หรือ Neddersassisch หรือ Nedderdüütsch; ภาษาแซกซันต่ำในเนเธอร์แลนด์: Nedersaksies; ภาษาเยอรมันสูง: Plattdeutsch, Niedersächsisch หรือ Niederdeutsch; ดัตช์: Nederduits) เป็นภาษาในกลุ่มภาษาเจอร์แมนิกตะวันตกที่มีผู้พูดเป็นหลักในเยอรมนีตอนเหนือและภาคตะวันออกเฉียงเหนือของเนเธอร์แลนด์ ซึ่งมีความเกี่ยวข้องกับภาษาในกลุ่มภาษาฟรีเชียและภาษาอังกฤษมาก
ภาษาเยอรมันต่ำมีผู้พูดเป็นภาษาแม่ประมาณ 6.7 ล้านคน โดยแบ่งเป็น 5 ล้านคนในเยอรมนี ซึ่งส่วนใหญ่อยู่ในเยอรมนีตอนเหนือ และอีก 1.7 ล้านคนในเนเธอร์แลนด์
ฟุตบอลทีมชาติเนปาล

ฟุตบอลทีมชาติเนปาล (เนปาล: नेपाल राष्ट्रिय फुटबल टोली) เป็นทีมฟุตบอลชายประจำชาติเนปาล อยู่ภายใต้การดูแลของสมาคมฟุตบอลเนปาล สนามเหย้าของทีมชาติคือสนามกีฬาทศราช รังคศาลาในกาฐมาณฑุ
เนปาลไม่เคยผ่านเข้าไปเล่นในรอบสุดท้ายของฟุตบอลโลกหรือเอเชียนคัพ โดยในรอบคัดเลือกของเอเชียนคัพ 2019 นั้น เนปาลอยู่กลุ่มเดียวกับฟิลิปปินส์, เยเมน และทาจิกิสถาน เนปาลเก็บได้เพียง 2 คะแนนจากการแข่งขัน 6 นัด จากการเสมอกับเยเมนและฟิลิปปินส์ในบ้าน ด้วยผล 0–0 ทั้งสองนัด
ในฟุตบอลชิงแชมป์เอเชียใต้ เนปาลเข้าร่วมแข่งขันเป็นประจำ โดยผ่านเข้าไปถึงรอบรองชนะเลิศได้ 3 จาก 4 ครั้งหลังสุด ส่วนในเอเอฟซีแชลเลนจ์คัพ เนปาลทำผลงานได้ดีที่สุดคือผ่านไปถึงรอบตัดเชือกได้ในปี ค.ศ. 2006
แหล่งข้อมูลอื่น

Nepali football tournaments details - Nepal90
Nepal FIFA profile
Nepal national football team picture เก็บถาวร 2020-02-29 ที่ เวย์แบ็กแมชชีน
Nepali Football Team, Fixtures and Results
| ด ค กฟุตบอลทีมชาติของสมาพันธ์ฟุตบอลเอเชีย |
| --- | --- |
เอเชียนคัพ
เอเชียตะวันตก (WAFF):  กาตาร์  คูเวต  จอร์แดน  ซาอุดีอาระเบีย  ซีเรีย  บาห์เรน  ปาเลสไตน์  เยเมน  เลบานอน  สหรัฐอาหรับเอมิเรตส์  อิรัก  โอมาน 
เอเชียกลาง (CAFA):  คีร์กีซสถาน  เติร์กเมนิสถาน  ทาจิกิสถาน  อัฟกานิสถาน  อิหร่าน  อุซเบกิสถาน 
เอเชียใต้ (SAFF):  เนปาล  บังกลาเทศ  ปากีสถาน  ภูฏาน  มัลดีฟส์  ศรีลังกา  อินเดีย 
เอเชียตะวันออก (EAFF):  กวม  เกาหลีใต้  เกาหลีเหนือ  จีน  จีนไทเป  ญี่ปุ่น  มองโกเลีย  มาเก๊า  หมู่เกาะนอร์เทิร์นมาเรียนา1  ฮ่องกง 
เอเชียตะวันออกเฉียงใต้ (AFF):  กัมพูชา  ติมอร์-เลสเต  ไทย  บรูไน  พม่า  ฟิลิปปินส์  มาเลเซีย  ลาว  เวียดนาม  สิงคโปร์  ออสเตรเลีย  อินโดนีเซีย 
ทีมชาติที่ถูกยุบ:  มาลายา  เยเมนใต้  เวียดนามใต้  เวียดนามเหนือ 
ทีมชาติในอดีต:  อิสราเอล (ย้ายไปยูฟ่าในปี 1994)  คาซัคสถาน (ย้ายไปยูฟ่าในปี 2002)  นิวซีแลนด์ (ก่อตั้งโอเอฟซีในปี 1966) 
1 ไม่เป็นสมาชิกของฟีฟ่า
มลรัฐ (คำศัพท์)

คำว่า มลรัฐ ใช้เรียกหน่วยการปกครองส่วนท้องถิ่นของบางประเทศ เช่น สหรัฐอเมริกา และสหพันธ์สาธารณรัฐเยอรมนี ตรงกับคำว่า "state" ในภาษาอังกฤษ
ต่อมา "ประกาศสำนักนายกรัฐมนตรี และประกาศราชบัณฑิตยสถาน เรื่องกำหนดชื่อประเทศ ดินแดน เขตการปกครอง และเมืองหลวง พ.ศ. 2544" ได้กำหนดให้ใช้ "มลรัฐ" สำหรับสหรัฐเมริกาเท่านั้น ในขณะที่คำว่า "มลรัฐ" ไม่เคยบรรจุในพจนานุกรม ฉบับราชบัณฑิตยสถาน ฉบับใด ๆ
มีการสันนิษฐานว่า คำว่า "มลรัฐ" อาจบัญญัติขึ้นเพื่อป้องกันความสับสน กับคำว่า "รัฐ" ซึ่งในทางรัฐศาสตร์อาจหมายถึง ดินแดนอันมีอำนาจอธิปไตยโดยอิสระของตนเอง และยังมีผู้อธิบายว่า[ใคร?] "มลรัฐ" นั้นน่าจะมาจากคำว่า "มัลลรัฐ" (มราฐี: मल्ल रट्ठ) ซึ่งเป็นรัฐในประวัติศาสตร์อินเดียที่มีการปกครองแบบสหพันธรัฐ เมื่อมีปัญหาก็มาปรึกษากันในสภา ในการศึกษาประวัติศาสตร์การเมืองของสหรัฐอเมริกาใหม่ ๆ คงเห็นว่า สหรัฐอเมริกาประกอบด้วยรัฐต่าง ๆ คล้ายกับมัลลรัฐ จึงนำมาใช้เรียกเขตการปกครองของสหรัฐอเมริกา และภายหลังได้ลด ล ลงเสียตัวหนึ่ง
คำว่า "มลรัฐ" ปัจจุบันมีประกาศราชบัณฑิตยสถานให้เลิกใช้แล้ว ให้เหตุผลว่า
...คณะกรรมการจัดทำพจนานุกรมชื่อภูมิศาสตร์สากลได้พิจารณาตรวจสอบหลักฐานต่าง ๆ แล้ว เห็นว่าคำดังกล่าว ("มลรัฐ") เป็นคำที่ราชบัณฑิตยสถานใช้กันมานาน ไม่ปรากฏหลักฐานเกี่ยวกับเหตุผลความเป็นมาที่แน่ชัด จึงหารือไปยังคณะกรรมการชำระพจนานุกรม และคณะกรรมการจัดทำสารานุกรมประวัติศาสตร์สากลสมัยใหม่: ภูมิภาคอเมริกา แห่งราชบัณฑิตยสถาน และได้รับคำชี้แจงเหตุผลประกอบการพิจารณาว่า เห็นควรเลิกใช้คำ "มลรัฐ" แล้วเปลี่ยนมาใช้คำ "รัฐ" แทนเช่นเดียวกับประเทศอื่น ๆ ที่มีการปกครองระบอบเดียวกัน ด้วยเหตุผลดังนี้
คำว่า state มีความหมาย 2 ประการ คือ ประการแรกหมายถึง รัฐชาติ (nation state) ซึ่งจะต้องมีองค์ประกอบทั้ง 4 ประการ คือ ดินแดน ประชากร รัฐบาล และอำนาจอธิปไตย อีกนัยหนึ่งหมายถึงประเทศ ในความหมายที่ใช้กันโดยทั่วไป ส่วนประการที่ 2 หมายถึง รัฐที่ร่วมกันเป็นสหพันธรัฐ (federation) หรือสมาพันธรัฐ (confederation) ซึ่งมีอำนาจอธิปไตยแบ่งปันกันระหว่างรัฐที่เป็นสมาชิกกับรัฐบาลกลางตามที่กำหนดไว้ในรัฐธรรมนูญของประเทศนั้น ๆ ดังนั้น รัฐต่าง ๆ ของสหรัฐอเมริกาจึงมีสถานภาพคล้ายคลึงกับรัฐของประเทศที่มีระบอบการปกครองเป็นสหพันธรัฐหรือสมาพันธรัฐอื่น ๆ อีกหลายแห่งทั่วโลก เพียงแต่อำนาจอธิปไตยของรัฐอาจมีมากน้อยไม่เท่ากัน ทั้งนี้ ขึ้นอยู่กับปรัชญาในด้านการเมืองและการปกครองของแต่ละประเทศ
การใช้คำ "มลรัฐ" กับรัฐต่าง ๆ ของสหรัฐอเมริกานั้น ราชบัณฑิตยสถานกำหนดกันมานานแล้ว แต่ไม่มีหลักฐานและเหตุผลเพียงพอที่จะอธิบายให้เข้าใจว่า เหตุใดจึงใช้ "มลรัฐ" เฉพาะกับรัฐในสหรัฐอเมริกา ทั้งที่ประเทศอื่น ๆ ที่มีการปกครองระบอบสหพันธรัฐหรือสมาพันธรัฐในปัจจุบันล้วนใช้คำ "รัฐ" ทั้งสิ้น อีกทั้งคำ "มลรัฐ" ก็มิได้เก็บไว้ในพจนานุกรม ฉบับราชบัณฑิตยสถาน พ.ศ. 2542 ทำให้ไม่สามารถชี้แจงตอบคำถามของบุคคลและหน่วยงานภายนอกที่ไต่ถามเหตุผลในการใช้คำ "มลรัฐ" เฉพาะกับสหรัฐอเมริกาได้
ด้วยเหตุผลดังกล่าวข้างต้น ราชบัณฑิตยสถานจึงเห็นควรยกเลิกการใช้ "มลรัฐ" ในสหรัฐอเมริกา แล้วเปลี่ยนใช้คำ "รัฐ" แทน
มงค์ ข่าน

มงค์ ข่าน (มองโกเลีย: ᠮᠥᠩᠬᠡ Möngke / Мөнх Mönkh; จีน: 蒙哥; พินอิน: Ménggē; 11 มกราคม ค.ศ. 1209 – 11 สิงหาคม ค.ศ. 1259) เป็นจักรพรรดิแห่งจักรวรรดิมองโกลพระองค์ที่ 4 ทรงปกครองตั้งแต่ 1 กรกฎาคม ค.ศ. 1251 ถึง 11 สิงหาคม ค.ศ. 1259 พระองค์เป็นข่านพระองค์แรกจากเชื้อสายโทโลย ข่าน และทรงดำเนินการปฏิรูปการปกครองของจักรวรรดิอย่างมีนัยสำคัญ ภายใต้มงค์ ข่าน ชาวมองโกลพิชิตอิรักและซีเรียตลอดจนอาณาจักรต้าหลี่ (มณฑลยูนนานในปัจจุบัน)
ภักตปุระ

| ภักตปุระ भक्तपुर ภาทคเอา, ขวปะ |
| --- | --- |
เทศบาล
จัตุรัสภักตปุรดูร์บาร์ (भक्तपुर दरवार क्षेत्र)
ภักตปุระที่ตั้งในประเทศเนปาล
พิกัด: 27°40′20″N 85°25′40″E﻿ / ﻿27.67222°N 85.42778°E﻿ / 27.67222; 85.42778
ประเทศ: เนปาล
จังหวัด: หมายเลข 3
อำเภอ: ภักตปุร
ประชากร (2011)
 • ทั้งหมด: 81,748 คน
 • ศาสนา: ฮินดู, พุทธ
เขตเวลา: UTC+5:45 (Nepal Time)
รหัสไปรษณีย์: 44800
รหัสพื้นที่: 01
ภักตปุระ (เนปาล: भक्तपुर bhaktapur) หรือ ภาทคเอา (เนปาล: भादगाउँ bhādgāũ) หรือ ขวปะ (เนวาร์: ख्वप Khvapa) เป็นเทศบาลหนึ่งในอำเภอภักตปุร จังหวัดหมายเลข 3 ประเทศเนปาล ตั้งอยู่ทางตะวันออกของหุบเขากาฐมาณฑุ ถือเป็นเมืองที่มีประวัติความเป็นมายาวนานแห่งหนึ่ง ห่างจากกรุงกาฐมาณฑุ เมืองหลวงของประเทศ 13 กิโลเมตร
ในอดีตภักตปุระเป็นหนึ่งในสามอาณาจักรของชาวเนวารแห่งหุบเขากาฐมาณฑุ ปัจจุบันเป็นเมืองใหญ่อันดับที่สามของหุบเขารองจากกาฐมาณฑุ กับลลิตปุร และเป็นเมืองหนึ่งที่มีชาวเนวารอาศัยอยู่เป็นส่วนใหญ่
เมืองนี้เป็นที่ตั้งของจัตุรัสภักตปุรดูร์บาร์ (भक्तपुर दरवार क्षेत्र) ซึ่งจัตุรัสดังกล่าวเป็นฉากถ่ายทำภาพยนตร์เรื่อง Little Buddha นำแสดงโดยเคอานู รีฟส์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ภักตปุร
ฟุเริน

| ฟุเริน |
| --- | --- |
เทศบาล
เขตย่อยซินต์-มาร์เตินส์-ฟุเรินในฟุเริน
   ธง ตรา
ที่ตั้งของฟุเรินในเขตโตงเงอเริน (สีเทาเข้ม)
ฟุเรินที่ตั้งของฟุเรินในประเทศเบลเยียม
พิกัด:  50°45′N 05°45′E﻿ / ﻿50.750°N 5.750°E﻿ / 50.750; 5.750
ประเทศ:  เบลเยียม
เขต:  แคว้นเฟลมิช
ชุมชน:  เฟลมิช
มณฑล:  ลิมเบิร์ก
เขตท้องถิ่น: เขตโตงเงอเริน
การปกครอง
 • นายกเทศมนตรี: Huub Broers
พื้นที่
 • ทั้งหมด: 50.63 ตร.กม. (19.55 ตร.ไมล์)
ประชากร (1 มกราคม ค.ศ. 2014)
 • ทั้งหมด: 4,120 คน
 • ความหนาแน่น: 8,138 คน/ตร.กม. (21,080 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
Postal codes: 3790, 3791, 3792, 3793, 3798
รหัสพื้นที่: 04
เว็บไซต์: www.voeren.be
ฟุเริน (ดัตช์: Voeren) เป็นเทศบาลทางตะวันออกเฉียงใต้ของมณฑลลิมเบิร์กในประเทศเบลเยียม และเป็นเมืองในเขตฟลามส์ที่ไม่มีพื้นที่ติดกับเขตฟลามส์ด้วยกัน โดยทางเหนือติดต่อกับประเทศเนเธอร์แลนด์ ส่วนทางใต้ติดต่อกับมณฑลลีแยฌในเขตวัลลูน ชื่อฟุเรินมาจากแม่น้ำที่ไหลผ่านเมืองชื่อว่า แม่น้ำฟูร์ (ดัตช์: Voer) ซึ่งเป็นแม่น้ำสาขาของแม่น้ำเมิซ ฟุเรินมีประชากรประมาณ 4,000 คน ประมาณร้อยละ 25 เป็นชาวต่างชาติซึ่งส่วนใหญ่มีสัญชาติเนเธอร์แลนด์
ประมาณช่วงต้นของคริสต์ศตวรรษที่ 20 ฟุเรินยังเป็นส่วนหนึ่งของมณฑลลีแยฌ หน่วยงานรัฐใช้ภาษาฝรั่งเศส แต่โบสถ์และโรงเรียนใช้ภาษาเยอรมันหรือดัตช์ และได้เกิดการถกเถียงเรื่องภาษาขึ้น จนในปี ค.ศ. 1962 มีการเสนอให้ฟุเรินมีภาษาดัตช์เป็นภาษาทางการ แต่ยังคงเป็นส่วนหนึ่งของมณฑลลีแยฌ หลังจากการถกเถียงกันอย่างดุเดือดในรัฐสภา ข้อเสนอนี้ก็ได้มีการอนุมัติ และได้มีการแก้ไขเพิ่มเติมให้ฟุเรินย้ายจากส่วนหนึ่งของมณฑลลีแยฌมาเป็นของมณฑลลิมเบิร์ก ต่อมาวันที่ 1 มกราคม ค.ศ. 1977 ก็ได้ควบรวมเขตย่อยทั้ง 6 ของฟุเรินให้กลายมาเป็นฟุเรินในปัจจุบัน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ฟุเริน
เว็บไซต์อย่างเป็นทางการของฟุเริน (ดัตช์)
| ด ค กเทศบาลในจังหวัดลิมบืร์ค |
| --- | --- | --- |
| เขตฮัสเซิลต์ |  อัส  เบอริงเคน  ดีเปินเบก  เคงก์  คิงเคอโลม  ฮาเลิน  ฮัม  ฮัสเซิลต์  แฮร์ก-เดอ-สตัด  เฮิสเดิน-โซลเดอร์  เลโอโปลด์สบืร์ค  ลึมเมิน  นีวเวอร์แกร์เกิน  โอปคลับเบก  ซินต์-เตรยเดิน  เทิสเซินเดอร์โล  โซนโฮเฟิน  ซือเตินดาล  |  |
| เขตมาไซก์ |  โบโคลต์  เบร  ดิลเซิน-สโตกเกม  ฮาโมนต์-อาเคิล  แฮ็คเติล-แอ็กเซิล  เฮาต์ฮาเลิน-แฮ็ลค์เตอเริน  กินโรย  โลมเมิล  มาไซก์  เมวเวิน-เครยโตรเดอ  เนียร์เพลต์  โอเวอร์เพลต์  เปร์  |  |
| เขตโตงเงอเริน |  อัลเกิน  บิลเซิน  บอร์คโลน  เฮียร์ส  แฮร์สตัปเปอ  ฮุเซิลต์  กอร์เตสเซม  ลานาเกิน  มาสเมเคอเลิน  รีมสต์  โตงเงอเริน  ฟุเริน  แว็ลเลิน  |  |
ฟรังก์ เดอ บูร์

| 0 | 1 | 2 | 3 |
| --- | --- | --- | --- |
 ฟรังก์ เดอ บูร์ ในเดือนมีนาคม ค.ศ. 2011
ข้อมูลส่วนตัว
ชื่อเต็ม:  ฟรันซิสกึส เดอ บูร์
วันเกิด:   (1970-05-15) 15 พฤษภาคม ค.ศ. 1970 (54 ปี)
สถานที่เกิด:  โฮร์น, เนเธอร์แลนด์
ส่วนสูง:  1.80 m (5 ft 11 in)
ตำแหน่ง:  กองหลัง, กองหลังตัวกวาด
สโมสรเยาวชน
0000–1984:  เฟเฟ เดอเซาวาเฟิน
1984–1988:  อายักซ์
สโมสรอาชีพ*
| ปี |  ทีม |  ลงเล่น |  (ประตู) |
| 1988–1999 |  อายักซ์ |  328 |  (30) |
| 1999–2003 |  บาร์เซโลนา |  144 |  (5) |
| 2003–2004 |  กาลาตาซาไร |  15 |  (1) |
| 2004 |  เรนเจอส์ |  15 |  (2) |
| 2004–2005 |  อัรร็อยยาน |  16 |  (5) |
| 2005–2006 |  อัชชะมาล |  1 |  (0) |
| รวม |   |  519 |  (43) |
ทีมชาติ
| 1990–2004 |  เนเธอร์แลนด์ |  112 |  (13) |
จัดการทีม
2007–2010:  อายักซ์ (เยาวชน)
2008–2010:  เนเธอร์แลนด์ (ผู้ช่วยผู้จัดการ)
2010–2016:  อายักซ์
2016:  อินแตร์นาซีโอนาเล
2017:  คริสตัลพาเลซ
2018–2020:  แอตแลนตายูไนเต็ด
2020–2021:  เนเธอร์แลนด์
2023–:  อัลญะซีเราะฮ์
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ฟรันซิสกึส "ฟรังก์" เดอ บูร์ (ดัตช์: Franciscus "Frank" de Boer) เกิดเมื่อวันที่ 15 พฤษภาคม ค.ศ. 1970  เป็นผู้จัดการทีมฟุตบอลและอดีตนักฟุตบอลชาวดัตช์ ปัจจุบันเป็นผู้จัดการทีมของสโมสรอัลญะซีเราะฮ์ ในยูเออีโปร-ลีก
เดอ บูร์ ใช้เวลาส่วนใหญ่ในอาชีพนักฟุตบอลอยู่กับสโมสรอายักซ์โดยเป็นแชมป์เอเรอดีวีซี 5 สมัย, เคเอ็นวีบี คัพ 2 สมัย, ยูฟ่าคัพ 1 สมัย และยูฟ่าแชมเปียนส์ลีก 1 สมัย เขาใช้เวลาห้าปีต่อมากับสโมสรบาร์เซโลนาและคว้าแชมป์ลาลิกาในฤดูกาล 1998–99 ก่อนจะเลิกเล่นฟุตบอลอาชีพหลังจากไปค้าแข้งเป็นระยะเวลาสั้น ๆ กับสโมสรกาลาตาซาไร, เรนเจอส์, อัรร็อยยาน และอัชชะมาล (ในประเทศกาตาร์)
เดอ บูร์ เป็นผู้เล่นที่ไม่ใช่ผู้รักษาประตูที่ติดทีมชาติมากที่สุดในประวัติศาสตร์ของทีมชาติเนเธอร์แลนด์ โดยได้ลงเล่นทั้งหมด 112 นัด เขาทำหน้าที่กัปตันผู้นำทีม "อัศวินสีส้ม" เข้าไปถึงรอบรองชนะเลิศของฟุตบอลโลก 1998 และฟุตบอลชิงแชมป์แห่งชาติยุโรป 2000
หลังจากเกษียณตัวเองจากการเล่นฟุตบอลอาชีพ เดอ บูร์ ก็เข้าไปรับงานผู้จัดการทีมเยาวชนของอายักซ์ และไปเป็นผู้ช่วยของแบร์ต ฟัน มาร์ไวก์ ในการคุมทีมชาติเนเธอร์แลนด์ ในเดือนธันวาคม ค.ศ. 2010 เขาเข้ารับตำแหน่งผู้จัดการสโมสรอายักซ์และพาสโมสรคว้าแชมป์เอเรอดีวีซีในฤดูกาลแรกของเขา (2010–11) ใน ค.ศ. 2013 เดอ บูร์ ได้รับรางวัลรีนึส มีเคิลส์ สำหรับผู้จัดการสโมสรแห่งปีในเนเธอร์แลนด์หลังจากที่อายักซ์ครองแชมป์เอเรอดีวีซี 3 ปีติดต่อกัน อีกหนึ่งปีต่อมา เขากลายเป็นผู้จัดการสโมสรคนแรกที่นำทีมคว้าแชมป์เอเรอดีวีซี 4 ปีติดต่อกัน
ฟรังก์ เดอ บูร์ เป็นน้องชายฝาแฝดของโรนัลด์ เดอ บูร์ ทั้งสองเป็นเพื่อนร่วมทีมกันที่สโมสรอายักซ์, บาร์เซโลนา, เรนเจอส์, อัรร็อยยาน, อัชชะมาล และทีมชาติเนเธอร์แลนด์
แหล่งข้อมูลอื่น

ฟรังก์ เดอ บูร์ ที่ National-Football-Teams.com
| ด ค กรายชื่อนักกีฬาทีมชาติเนเธอร์แลนด์ – ฟุตบอลชิงแชมป์แห่งชาติยุโรป 2020 |
| --- | --- | --- |
|  1 สเตเกอเลินบืร์ค  2 แฟ็ลต์มัน  3 เดอ ลิคต์  4 อาเก  5 ไวน์ดัล  6 เดอ ไฟร  7 แบร์เคยส์  8 ไวนัลดึม (c)  9 เอล. เดอ โยง  10 เดอไป  11 โปรเมส  12 ฟัน อานโฮลต์  13 กรึล  14 กลาสเซิน  15 เดอ โรน  16 คราเฟินแบร์ค  17 บลินด์  18 มาเลิน  19 เวคอสต์  21 เอฟ. เดอ โยง  22 ดึมฟรีส  23 บีโซต  24 โกปไมเนิร์ส  25 ติมเบอร์  26 คักโป  ผู้ฝึกสอน: เดอ บูร์  |  1 สเตเกอเลินบืร์ค  2 แฟ็ลต์มัน  3 เดอ ลิคต์  4 อาเก  5 ไวน์ดัล  6 เดอ ไฟร  7 แบร์เคยส์  8 ไวนัลดึม (c)  9 เอล. เดอ โยง  10 เดอไป  11 โปรเมส  12 ฟัน อานโฮลต์  13 กรึล  14 กลาสเซิน  15 เดอ โรน  16 คราเฟินแบร์ค  17 บลินด์  18 มาเลิน  19 เวคอสต์  21 เอฟ. เดอ โยง  22 ดึมฟรีส  23 บีโซต  24 โกปไมเนิร์ส  25 ติมเบอร์  26 คักโป  ผู้ฝึกสอน: เดอ บูร์  |  |
ฟิกตอร์ โดนต์

| ฟิกตอร์ โดนต์ |
| --- | --- |

เกิด: ฟิกตอร์ โยเซฟ เอาคึสต์ โดนต์ 20 พฤศจิกายน ค.ศ. 1841(1841-11-20) เกนต์ ประเทศเบลเยียม
เสียชีวิต: 30 พฤษภาคม ค.ศ. 1901(1901-05-30) (59 ปี) เกนต์ ประเทศเบลเยียม
สัญชาติ: ชาวเบลเยียม
อาชีพ: นักธุรกิจ นิติบุคคล ทนายความ นักคณิตศาสตร์
มีชื่อเสียงจาก: ระบบการลงคะแนน
ฟิกตอร์ โยเซฟ เอาคึสต์ โดนต์ (ดัตช์: Victor Joseph Auguste D'Hondt; 20 พฤศจิกายน ค.ศ. 1841 – 30 พฤษภาคม ค.ศ. 1901) เป็นทนายความชาวเบลเยียมและนักนิติศาสตร์ประจำมหาวิทยาลัยเกนต์ เขาได้คิดค้นขั้นตอนวิธีโดนต์ซึ่งเขากล่าวถึงเป็นครั้งแรกใน ค.ศ. 1878 เพื่อจัดสรรที่นั่งแก่ผู้สมัครในการเลือกตั้งระบบสัดส่วนแบบบัญชีรายชื่อ
โดนต์เป็นผู้สนับสนุนที่มีอิทธิพลคนหนึ่งของการมีผู้แทนตามสัดส่วนในประเทศเบลเยียม เขาตีพิมพ์บทความหลายบทความว่าด้วยการเลือกตั้งระบบสัดส่วนและเป็นสมาชิกผู้ก่อตั้งสมาคมปฏิรูปเบลเยียมเพื่อการยอมรับการมีผู้แทนตามสัดส่วน (ฝรั่งเศส: Association Réformiste Belge pour l'Adoption de la Representation Proportionnelle) ใน ค.ศ. 1881 ตั้งแต่ ค.ศ. 1885 เขาดำรงตำแหน่งเป็นศาสตราจารย์สาขากฎหมายแพ่งและกฎหมายการคลังประจำมหาวิทยาลัยเกนต์ และใน ค.ศ. 1896 เขาได้รับเครื่องราชอิสริยาภรณ์เลออปอลชั้นเจ้าพนักงาน
สิ่งพิมพ์

Question électorale. La représentation proportionnelle des partis. Bruxelles, 1878.
Système pratique et raisonné de représentation proportionnelle. Bruxelles, 1882.
Formule du minimum dans la représentation proportionnelle. In Représentation proportionnelle -- Revue mensuelle 2, pages 117–130, 1883
Exposé du système pratique de représentation proportionnelle adopté par le Comité de l’Associaton Réformiste Belge. Gand, 1885.
อ่านเพิ่ม

Carlier, Jules (1901). "Victor D'Hondt, Albert Nyssens – Notice et portrait". Représentation proportionnelle - Revue mensuelle. 20: 29–41. OCLC 472588196.
Carstairs, Andrew McLaren (2012). A short history of electoral systems in Western Europe. Routledge. ISBN 978-1-135-02678-3. OCLC 842262419.
Pukelsheim, Friedrich (2017). Proportional Representation: Apportionment Methods and Their Applications (Second ed.). Springer. ISBN 978-3-319-64707-4. OCLC 1021196335.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  โปแลนด์
ปีเตอร์ ลัสต์มัน

ปีเตอร์ ปีเตอส์โซน ลัสต์มัน (ดัตช์: Pieter Pieterszoon Lastman; ค.ศ. 1583 - 4 เมษายน ค.ศ. 1633) เป็นจิตรกรคนสำคัญชาวดัตช์ ของยุคทองของเนเธอร์แลนด์ของคริสต์ศตวรรษที่ 17 ปีเตอร์ ลัสต์มันมีความเชี่ยวชาญทางการเขียนจิตรกรรมประวัติศาสตร์ ความสำคัญของลัสต์มันไม่ใช่แต่เพียงภาพที่เขียน แต่ตรงที่เป็นครูของแร็มบรันต์และยัน ลีเฟินส์ ด้วย การเขียนของลัสต์มันเน้นรายละเอียดของใบหน้า มือ และเท้า
ดูเพิ่ม

จิตรกรรมยุคทองของเนเธอร์แลนด์
จิตรกรรมบาโรก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ปีเตอร์ ลัสต์มัน
| ด ค กจิตรกรในศิลปะตะวันตก |
| --- | --- |
ทั่วไป:  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามสัญชาติ  จิตรกรแบ่งตามประเภท 
สมัย:  สมัยไบแซนไทน์  สมัยกอทิก  สมัยเนเธอร์แลนด์เริ่มแรก  ยุคทองของเนเธอร์แลนด์  สมัยฟื้นฟูศิลปวิทยา  สมัยฟื้นฟูศิลปวิทยาในฟลานเดอส์  สมัยฟื้นฟูศิลปวิทยาในเนเธอร์แลนด์  สมัยจริตนิยม  สมัยบาโรก  สมัยโรโกโก  ลัทธิคลาสสิกใหม่  สมัยจินตนิยม  ลัทธิประทับใจ  ลัทธิประทับใจยุคหลัง  ลัทธิสำแดงพลังอารมณ์  กลุ่มนิยมแบบก่อนราฟาเอล  ลัทธิสัญลักษณ์นิยม  ลัทธิบาศกนิยม  ลัทธิเหนือจริง  สมัยใหม่ 
ศตวรรษ:  คริสต์ศตวรรษที่ 13  คริสต์ศตวรรษที่ 14  คริสต์ศตวรรษที่ 15  คริสต์ศตวรรษที่ 16  คริสต์ศตวรรษที่ 17  คริสต์ศตวรรษที่ 18  คริสต์ศตวรรษที่ 19  คริสต์ศตวรรษที่ 20 
หัวเรื่อง/ประเภท:  ภาพประวัติศาสตร์ (รวมศิลปะศาสนา)  ภาพชีวิตประจำวัน  ภาพเหมือน  ภาพภูมิทัศน์  ภาพนิ่ง   ภาพพิมพ์หิน  ภาพไร้มายา  หนังสือวิจิตร  ภาพประกอบ 
สัญชาติ:  ชาวไทย  ชาวดัตช์  ชาวฝรั่งเศส  ชาวเฟลมิช  ชาวเยอรมัน  ชาวสเปน  ชาวออสเตรีย  ชาวอังกฤษ  ชาวอิตาลี  ชาวกรีก  ชาวอเมริกัน  ชาวสวีเดน  ชาวรัสเซีย  ชาวยูเครน 
 ปรัชญาศิลปะ  จิตรกรรม  จิตรกรที่มีบทความเกี่ยวกับงานเขียน  จิตรกรที่มีรายชื่องานเขียน  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง
ภาษาเฟลมิช

Variety of the Dutch language as spoken in Flanders (Belgium)
"ภาษาฟลามส์" เปลี่ยนทางมาที่นี่ สำหรับภาษา "ฟลามส์" ในมาตรฐานไอเอสโอ ดู ภาษาฟลามส์ตะวันตก
| ภาษาฟลามส์ |
| --- | --- |
ประเทศที่มีการพูด: ประเทศเบลเยี่ยม, เนเธอร์แลนด์, ฝรั่งเศส
ภูมิภาค: แฟลนเดอส์, Zeelandic Flanders, French Flanders
ชาติพันธุ์: ชาวฟลามส์
จำนวนผู้พูด: 6.5 ล้านคน  (2559)
ตระกูลภาษา: อินโด-ยูโรเปียน  เจอร์แมนิกเจอร์แมนิกตะวันตกWeser-Rhine Germanicแฟรงโคเนียนต่ำดัตช์ภาษาฟลามส์
ภาษาถิ่น: ภาษาฟลามส์ตะวันตก ภาษาฟลามส์ตะวันออก Brabantian Limburgish                
รหัสภาษา
ISO 639-1: nl
ISO 639-2: dut (B) nld (T)
ISO 639-3: nld  Dutch
ภาษาราชการของเบลเยี่ยม:   ดัตช์,   ฝรั่งเศส, และ   เยอรมัน นครบรึสเซิล เป็นพื้นที่ที่ใชัภาษาราชการสองภาษาทั้งดัตช์และฝรั่งเศส
ภาษาฟลามส์ (ดัตช์: Vlaams) หรือภาษาเฟลมิช (อังกฤษ: Flemish) เป็นภาษาถิ่นของชาวฟลามส์ ในแฟลนเดอส์หรือเขตฟลามส์ของ ประเทศเบลเยียม ฟลามส์ไม่เชิงเป็นภาษา แต่เป็นสำเนียงหนึ่งของ ภาษาดัตช์มาตรฐาน (Algemeen Nederlands) ภาษาดัตช์เป็นหนึ่งใน 3 ภาษาราชการของเบลเยียม ใช้สื่อสารทั่วไปใน แฟลนเดอส์ และบรัสเซลส์ เมืองหลวงของประเทศเบลเยียม
เชิงอรรถ

↑  จากคำจำกัดความของ "เฟลมิช" ในบริบท Brabantian ถูกจัดเป็นภาษาถิ่นของภาษาดัตช์ ซึ่งใช้พูดสื่อสารในบริเวณในประวัติศาสตร์ ดัชชีบราบันต์ ซึ่งมีขอบเขตครอบคลุมจังหวัดอันต์แวร์เปิน ของเบลเยี่ยม, เฟลมิชบราบันต์ และพื้นที่นครบรัสเซลส์ ซึ่งคือส่วนหนึ่งของพื้นที่ของแฟลนเดอส์ในปัจจุบัน
↑  จากคำจำกัดความของ "เฟลมิช" ในบริบท Limburgish ทั้งถูกจัดเป็นภาษาถิ่นของภาษาดัตช์ หรือถูกแยกออกเป็นอีกภาษาหนึ่ง ซึ่งใช้พูดสื่อสารในบริเวณในประวัติศาสตร์ ดัชชีลิมบวร์ค และ กราฟแช็พลูน ซึ่งมีขอบเขตครอบคลุมจังหวัดลิมบวร์ค ของเบลเยี่ยม ซึ่งคือส่วนหนึ่งของพื้นที่ของแฟลนเดอส์ในปัจจุบัน
พระคริสต์ผจญพายุในทะเลกาลิลี (แร็มบรันต์)

| พระคริสต์ผจญพายุในทะเลกาลิลี |
| --- | --- |

ศิลปิน: แร็มบรันต์ 
ปี: ค.ศ. 1633
ประเภท: จิตรกรรมสีน้ำมันบนไม้
สถานที่: พิพิธภัณฑ์อิซาเบลลา สจวต การ์ดเนอร์, บอสตัน
พระคริสต์ผจญพายุในทะเลกาลิลี (ดัตช์: Christus in de storm op het meer van Galilea; อังกฤษ: The Storm on the Sea of Galilee) เป็นจิตรกรรมสีน้ำมันที่เขียนโดยแร็มบรันต์ จิตรกรชาวดัตช์คนสำคัญของยุคทองของเนเธอร์แลนด์ในคริสต์ศตวรรษที่ 17 เป็นภาพที่ตั้งแสดงอยู่ที่พิพิธภัณฑ์อิซาเบลลา สจวต การ์ดเนอร์ (ที่เมืองบอสตัน สหรัฐอเมริกา) ก่อนที่จะถูกขโมยเมื่อวันที่ 18 มีนาคม ค.ศ. 1990
เนื้อหาของภาพ

จิตรกรรม "พระคริสต์ผจญพายุในทะเลกาลิลี" ที่แร็มบรันต์เขียนในปี ค.ศ. 1633 เป็นภาพปาฏิหาริย์หนึ่งของพระเยซูที่ทรงทำให้พายุในทะเลกาลิลีสงบลง ซึ่งเป็นเรื่องที่ปรากฏในพระวรสารนักบุญมาร์คในพันธสัญญาใหม่ ภาพนี้เป็นภาพทะเลทัศน์ภาพเดียวที่แร็มบรันต์เขียน เชื่อกันว่าการที่มีคนสิบสี่คนแทนที่จะเป็นสิบสามคน (พระเยซูและอัครสาวกสิบสององค์) อยู่ในเรือเป็นเพราะแร็มบรันต์เขียนตัวเองเข้าไปในภาพ
การโจรกรรม

18 มีนาคม ค.ศ. 1990 โจรกลุ่มหนึ่งปลอมตัวเป็นเจ้าหน้าที่ตำรวจบุกเข้าไปในพิพิธภัณฑ์อิซาเบลลา สจวต การ์ดเนอร์ เพื่อขโมยภาพ "พระคริสต์ผจญพายุในทะเลกาลิลี" และภาพเขียนอื่นอีก 12 ภาพ ซึ่งเป็นการโจรกรรมงานศิลปะครั้งใหญ่ที่สุดในสหรัฐอเมริกา พิพิธภัณฑ์อิสซาเบลลา สจวต การ์ดเนอร์ยังคงแสดงกรอบที่ปราศจากภาพตรงตำแหน่งเดิมที่เคยมีภาพ ตามที่ระบุไว้ในพินัยกรรมของการ์ดเนอร์ที่ระบุว่างานศิลปะต้องได้รับการรักษาไว้โดยไม่มีการเปลี่ยนแปลง
ดูเพิ่ม

แร็มบรันต์
ชีวิตของพระเยซู